Title: Номын сангийн автотматжуулалтын OPENBIBLIO програм
Description: OPENBIBLIO програмын танилцуулга:
Энэхүү систем (програм) нь анх 2002 онд GNU-GPL (General Public License) буюу GNU төслийн чөлөөт програм хангамжийн лицензийн хүрээнд PHP хэл дээр бичигдсэн. Уг системийн үндсэн хэл нь Англи бөгөөд Испани, Тайланд зэрэг хэлэнд орчуулагдаж дэлхийн олон оронд тархсан байна.
“OpenBiblio” системийг хэрэглэхэд хялбар бөгөөд жижиг номын сангуудад зориулан бүтээсэн онцлогтой. Уг програм нь ном олголт, каталогжуулалт, админ(удирдлага), тайлан гэсэн үндсэн модулиудтай бөгөөд хугацаа хэтрүүлсэн уншигчдын удирдлага, номын сангийн үйл ажиллагааны болон материалын статистик мэдээлэл гаргах боломжийг багтаасан онцлогтой юм.
OPENBIBLIO програм нь WINDOWS үйлдлийн системд ажилладаг тул номын санчид ажиллаж сурахад хялбар байх болно. Түүнчлэн гадаад серверт суулгаж ажиллуулж болох тул цаг хугацаа, орон зайнаас үл хамааран найдвартай ажиллах нөхцөл бүрдэх юм.

Програмын гүйцэтгэж чадах ажлууд:

    * Уншигчийг бүртгэх, мэдээллийг засварлах, устгах
    * Номын сангийн фонд нэмэх, хасах, засварлах
    * Материал бүртгэх, засварлах, устгах
    * Уншигч болон материалын төрлийг нэмэх, хасах, засварлах
    * Ном(материал) олгох, буцаах, урьдчилан захиалах (Баркод сканнер ашиглаж болно.)
    * Номын сангийн тохиргоо хийх (Хэлний сонголт, Програмын харагдах загвар сонгох, шинээр үүсгэх, засварлах, устгах гэх мэт.)
    * Ажилтны удирдлага, ялгаатай эрхтэй ажилтан нэмэх, хасах, мэдээллийг засварлах
    * Зарим үзүүлэлтээр тайлан гаргах



Програмын давуу тал:

    * Үнэ төлбөргүй ашиглах боломжтой (GNU-GPL)
    * Монгол хэлэнд орчуулагдах боломжтой
    * Хэрэглэгчийн ажиллах горим ойлгомжтой, хялбар
    * Үйлдлийн систем харгалзахгүй ажиллана (Windows, Linux гэх мэт.)
    * Нэгэн зэрэг олон хэрэглэгч (Номын санч) хандах боломж
    * Гадаад сервэр ашиглах чадвартай (Web hosting)
    * Хэрэглэгч өөрийн хэрэгцээ шаардлагад тохируулан өөрчлөлт шинэчлэлт хийх гэх мэт давуу талтай юм.